ફિલ્મની વાર્તા ડેન ઉર્ફે દાનિશ(વરૂણ ધવન)થી શરૂ થાય છે. તે એક ફાઈવ સ્ટાર હોટલમાં ટ્રેની તરીકે કામ કરે છે. તેની ખાસિયત એ છે કે તે જીવનમાં કોઈ પણ કામને ગંભીરતાથી લેતો નથી. જોકે, તેનું સપનું છે કે તે પોતાની રેસ્ટોરન્ટ શરૂ કરે. જ્યારે ડેનની કલીગ શિઉલી(બનિતા સંધૂ)નો અકસ્માત થાય છે અને તે આઈસીયુમાં દાખલ હોય છે, ત્યારે ડેનને પોતાના જીવનનો ઉદ્દેશ સમજાય છે. શિઉલી કોમામાં જતી રહે છે અને તેની માતા વિદ્યા ઐય્યંગર (ગીતાંજલી રાવ) દીકરી ઠીક થશે, તે આશા ગુમાવી દે છે. જોકે, ડેન પૂરો વિશ્વાસ અપાવે છે કે તે શિઉલી જીવવા માંગે છે અને ઠીક થઈ જશે. સમય પસાર થતા જ શિઉલીના મિત્રો જીવનમાં આગળ વધતા જાય છે. જોકે, ડેન એમ કરી શકતો નથી. તેને પૂરો વિશ્વાસ છે કે તે એક દિવસ તો શિઉલી ઠીક થઈ જશે. તો શું સાચે જ ડેનનો વિશ્વાસ સાચો પડશે?શિઉલીના અકસ્માત બાદ ડેનના જીવનમાં કેવા કેવા ફેરફાર આવે છે?, ફિલ્મનું ટાઈટર ઓક્ટોબર કેમ રાખવામાં આવ્યું છે?, આ તમામ સવાલોના જવાબ માટે તમારે એકવાર તો ફિલ્મ જોવી જ પડશે.